ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సలో ఉన్న కోవిడ్ కేసుల తగ్గుముఖం, చికిత్సలో ఉన్నది 2.5 లక్షల లోపు 37 రోజులుగా కొత్త కేసులకంటే కోలుకుంటున్నవారే ఎక్కువ
భారత్ లో చికిత్సలో ఉన్నవారి సంఖ్య తగ్గుతూ ప్రస్తుతం 2,47,220 కి చేరింది.
29 రాష్ట్రాలు, కేంద్రపాలిత ప్రాంతాలలో చికిత్సలో ఉన్న కేసులు 10,000 లోపే ఉన్నాయి.
రోజువారీ కొత్త కేసులకంటే కోలుకుంటున్నవారు ఎక్కువగా నమోదవుతూ ఉన్నాయి. 37 రోజులుగా ఇదే ధోరణి కనబడుతూ ఉంది. గత 24 గంటలలో నమోదైన కొత్త కేసులు 18,177 కాగా కోలుకున్నవారు 20,923 మంది.
కోలుకుంటున్నవారు పెరుగుతూ ఉండటంతో కోలుకున్న శాతం 96.16% కు చేరింది. ఇప్పటివరకు కోలుకున్న వారి సంఖ్య 99,27,310 అయింది. కోలుకున్నవారికి, చికిత్సలో ఉన్నవరికి మధ్య తేడా 96,80,090 కు చేరింది.
కొత్తగా కోలుకున్నవారిలో 78.10% మంది 10 రా ష్ట్రాలకు చెందినవారు కాగా కేరళలో అత్యధికంగా ఒకే రోజు 4,985 మంది, మహారాష్ట్రలో 2,110 మంది, చత్తీస్ గఢ్ లో 1,963 మంది కోలుకున్నారు.
81.81% కొత్త కేసులు 10 రాష్ట్రాలకు చెందినవి కాగా కేరళలో అత్యధికంగా కొత్త కేసులు వచ్చాయి.
గత 24గంటలలో 217 మంది మరణించగా, వారిలో 69.59% మంది 10 రాష్ట్రాలు, కేంద్రపాలిత ప్రాంతాలకు చెందినవారు ఉన్నారు. మహారాష్ట్రలో అత్యధికంగా 51మంది మరణించగా కేరళలో 28మంది, పశ్చిమబెంగాల్ లో 21 మంది చనిపోయారు.
మంత్రిమండలి
అధిక ధరల భత్యం లో, డియర్నెస్ రిలీఫ్ లో పెంపుదల కు ఆమోదం తెలిపిన మంత్రిమండలి
కేంద్ర ప్రభుత్వ ఉద్యోగుల కు ఇచ్చే అధిక ధరల భత్యాన్ని, పింఛన్ దారుల కు ఇచ్చే డియర్నెస్ రిలీఫ్ ను 2021 జులై 1వ తేదీ నుంచి పెంచి 28 శాతం చేసేందుకు మాన్య ప్రధాన మంత్రి శ్రీ నరేంద్ర మోదీ అధ్యక్షత న గల మంత్రివర్గ సంఘం ఈ రోజు న సమావేశమై ఆమోదాన్ని తెలిపింది. ఇది మూల వేతనం/పింఛన్ లో ఇప్పుడు ఉన్న 17 శాతం రేటు లో 11 శాతం వృద్ధి ని సూచిస్తున్నది.
కేంద్ర ప్రభుత్వ ఉద్యోగుల కు ఇచ్చేటటువంటి అధిక ధరల భత్యం , అలాగే పింఛన్ దారుల కు ఇచ్చేటటువంటి డియర్ నెస్ రిలీఫ్  ల మూడు అదనపు కిస్తుల ను కోవిడ్-19 మహమ్మారి వల్ల ఉత్పన్నమైన మునుపు కని విని ఎరుగనటువంటి స్థితి ని దృష్టి లో పెట్టుకొని నిలుపుదల చేయడం జరిగింది; ఈ మూడు అదనపు కిస్తు లు వరుస గా 2020 జనవరి 1 నుంచి, 2020 జులై 1 నుంచి మరియు 2021 జనవరి 1 నుంచి చెల్లించవలసి ఉంది.
కేంద్ర ప్రభుత్వ ఉద్యోగుల కు ఇచ్చే డియర్ నెస్ అలవెన్సు ను, అలాగే పింఛన్ దారుల కు ఇచ్చే డియర్ నెస్ రిలీఫ్ ను 2021 జులై 1వ తేదీ నుంచి అమలు లోకి వచ్చే విధం గా 28 శాతం చేయాలి అని ప్రభుత్వం ప్రస్తుతం నిర్ణయించింది. ఇది మూల వేతనం/ పింఛన్ లో 17 శాతం గా ఇప్పుడు ఉన్న రేటు లో 11 శాతం పెరుగుదల ను సూచిస్తోంది. ఈ వృద్ధి 2020 జనవరి 1వ తేదీ, 2020 జులై 1వ తేదీ మరియు 2021 జనవరి 1వ తేదీ లకు ఇవ్వవలసి ఉన్నటువంటి అదనపు కిస్తుల ను కూడా ప్రతిబింబిస్తోంది. 2020 జనవరి 1 మొదలుకొని 2021 జూన్ 30 మధ్య కాలానికి గాను అధిక ధరల భత్యం / డియర్ నెస్ రిలీఫ్ యొక్క రేటు 17 శాతం వద్దే యథాపూర్వకం గా ఉంటుంది.
ప్రధాన మంత్రి కార్యాలయం
పేద ప్రజల కు ఒక రక్షాకవచం గా ఉన్న ఆయుష్మాన్ భారత్ యోజన: ప్రధాన మంత్రి
పేద సోదరీమణులకు మరియు సోదరుల కు ఆయుష్మాన్ భారత్ యోజన ఒక వరం కంటే తక్కువది ఏమీ కాదు అని చెప్పాలి అని ప్రధాన మంత్రి శ్రీ నరేంద్ర మోదీ అన్నారు.
ఆయుష్మాన్ భారత్ ను గురించిన ఒక వీడియో ను ప్రధాన మంత్రి శేర్ చేస్తూ ఒక ట్వీట్ లో -
‘‘ఆయుష్మాన్ భారత్ మన పేద సోదరీమణులకు, సోదరుల కు చికిత్స ఖర్చుల సంబంధి బెంగ ను దూరం చేసివేసింది. ఈ పథకం ఏ విధం గా అయితే వారికి ఒక రక్షాకవచం లాగా మారిందో, అది ఒక వరదానాని కంటే తక్కువది ఏమీ కాదని చెప్పవచ్చును.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో ఇప్పటిదాకా 37.60 కోట్లకు పైగా కోవిడ్ టీకాలు
గత 24 గంటలలో 41,506 కొత్త కోవిడ్ కేసులు
చికిత్సలో ఉన్న కేసులు 4,54,118; మొత్తం కేసుల్లో 1.47%
రోజువారీ పాజిటివిటీ 2.25%; 20 రోజులుగా 3% లోపే
ఇప్పటిదాకా 43 కోట్లకు పైగా కోవిడ్ పరీక్షలు
భారత దేశపు మొత్తం కోవిడ్ టీకా డోసుల పంపిణీ నిన్నటికి 37.60 కోట్లు దాటింది. ఈ ఉదయం 7 గంటలవరకు అందిన సమాచారం
ప్రకారం 48,33,797 శిబిరాల ద్వారా 37,60,32,586 డోసుల పంపిణీ జరిగింది. గత 24 గంటల్లో 37,23,367 టీకాలిచ్చారు. వాటి
వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,02,47,862
|
|
రెండో డోస్
|
|
74,02,098
|
|
కోవిడ్ యోధులు
|
|
మొదటి డోస్
|
|
1,76,64,075
|
|
రెండో డోస్
|
|
98,91,050
|
|
18-44 వయోవర్గం
|
|
మొదటి డోస్
|
|
11,18,19,570
|
|
రెండో డోస్
|
|
37,01,692
|
|
45-59 వయోవర్గం
|
|
మొదటి డోస్
|
|
9,33,66,230
|
|
రెండో డోస్
|
|
2,35,53,988
|
|
60 ఏళ్ళు పైబడ్డవారు
|
|
మొదటి డోస్
|
|
7,00,73,761
|
|
రెండో డోస్
|
|
2,83,12,260
|
|
మొత్తం
|
|
37,60,32,586
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు
చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో దేశవ్యాప్తంగా 41,506 కొత్త కరోనా కేసులు
నమోదయ్యాయి. ఆ విధంగా రోజుకు 50 వేల లోపు కేసులు రావటం గత 14 రోజులుగా నడుస్తోంది. కేంద్ర, రాష్ట ప్రభుత్వాల
ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,54,118 మంది.
చికిత్సలో ఉన్న కేసులు మొత్తం పాజిటివ్ కేసులలో 1.47% మాత్రమే.
కోలుకున్నవారి సంఖ్య పెరుగుతూ 2,99,75,064 కు చేరింది. కొత్త కేసులకంటే కోలుకుంటున్నవారే ఎక్కువ ఉన్నారు. గత 24
గంటలలో 41,526 మంది కోలుకున్నారు. దీంతో మొత్తం కోలుకున్నవారి శాతం 97.20% కు చేరింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,43,500 పరీక్షలు జరపగా ఇప్పటిదాకా చేసిన
మొత్తం పరీక్షలు 43 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ
తగ్గుతూ వస్తోంది. వారపు పాజిటివిటీ ప్రస్తుతం 2.32% కాగా రోజువారీ పాజిటివిటీ 2.35% అయింది. వరుసగా 20 రోజులుగా
ఇది 3% లోపు, 34 రోజులుగా 5% లోపే ఉంటోంది
ప్రధాన మంత్రి కార్యాలయం
‘మన్ కీ బాత్’ 100 భాగాల ప్రసారంపై దివ్యాంగ మహిళ చిత్రించిన కళాఖండాన్ని ప్రజలతో పంచుకున్న ప్రధానమంత్రి
రాజస్థాన్లోని అజ్మీర్ నగర వాస్తవ్యురాలైన దివ్యాంగ మహిళ ‘మన్ కీ బాత్’ 100 భాగాల ప్రసారంపై చిత్రించిన కళాఖండాన్ని ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“హృదయాన్ని రంజింపజేసే అద్భుత చిత్రమిది. అజ్మీర్ గడ్డపై జన్మించిన ప్రియ పుత్రిక నందిని ఈ రూపంలో పంపిన అభినందన సందేశం చూసి నేనెంతో పులకించిపోయాను. నా తరఫున ఆమెకు అనేకానేక శుభాకాంక్షలు తెలియజేస్తున్నాను” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
స్వదేశీకరణ , ఇన్నోవేషన్ భాగస్వామ్యం కోసం ఎస్ఐడీఎం తో భారత సైన్యం అవగాహన ఒప్పందం కుదుర్చుకుంది
ప్రధానమంత్రి 'ఆత్మనిర్భర్ భారత్' ను సాధించడంలో భాగంగా స్వదేశీకరణకు మరింత ప్రోత్సాహాన్ని ఇవ్వడానికి , విదేశీ పరికరాల దిగుమతులను తగ్గించడం ద్వారా వ్యూహాత్మక స్వేచ్ఛను సాధించడానికి 2021 జనవరి 21 న ఇండియన్ ఆర్మీ, సొసైటీ ఆఫ్ ఇండియన్ డిఫెన్స్ మాన్యుఫ్యాక్చరర్ల  మధ్య అవగాహన ఒప్పందం కుదిరింది. కాన్ఫెడరేషన్ ఆఫ్ ఇండియన్ ఇండస్ట్రీ  తో ఆర్మీ-ఇండస్ట్రీ పార్టనర్షిప్కు 25 ఏళ్లు నిండిన సందర్భంగా ఈ అవగాహన ఒప్పందం కుదిరింది. భారతీయ సైన్యం , పరిశ్రమల మధ్య సహకారం 1995 లో విడిభాగాల స్వదేశీకరణతో ప్రారంభమైంది. ప్రధాన రక్షణ వేదికలు , విస్తృత శ్రేణి ఆయుధాలు , సామగ్రి మనదేశంలోనే తయారవుతున్నాయి.
సరిహద్దు తగాదాలు , శత్రువులు ఉండటమే కాకుండా, అంతర్జాతీయ సమాజంలో భారతదేశ పరపతి పెరుగుతున్నందున భద్రతా సవాళ్లు పెరిగాయి. వాటిని పరిష్కరించడానికి ఆధునికీకరణ ద్వారా నిరంతరం సైన్యం సంఘటిత సామర్థ్యాన్ని పెంపొందించడం అవసరం. సైన్యాన్ని దేశీయంగా తయారు చేసిన పరికరాలతో సన్నద్ధం చేయడం ద్వారా ఈ సమస్యలను పరిష్కరించుకోవచ్చు. సామర్ధ్యాల పెంపును , పరిశ్రమతో ఒకే సంబంధాన్ని ఆప్టిమైజ్ చేయడానికి, డిప్యూటీ చీఫ్ ఆఫ్ ఆర్మీ స్టాఫ్  ఆధ్వర్యంలో భారత సైన్యం ఆదాయం , మూలధన మార్గాలను అనుసంధానం చేసింది. పునర్వ్యవస్థీకరించబడింది. పరిశ్రమతో ప్రత్యక్ష కలిసి పనిచేయడానికి , తద్వారా రక్షణ తయారీదారులను నేరుగా వినియోగదారుతో అనుసంధానించడానికి ఆర్మీ డిజైన్ బ్యూరో  ఏర్పాటయింది. దీనివల్ల టెక్నాలజీ ప్రొవైడర్, పరికరాల తయారీదారు , వినియోగదారుల మధ్య సహకారం పెరిగింది.
ఆర్మీ నుండి చురుకైన సహకారంతో స్వదేశీకరణకు , రక్షణ రంగంలో స్వావలంబన సాధించడానికి ప్రభుత్వం విధానపరమైన మార్పులు చేసింది. పరిశ్రమలు తమ నైపుణ్యాన్ని ప్రదర్శించడానికి, పరిశ్రమలకు భారత సైన్యంతో సంభాషించడానికి అవకాశం కల్పించింది. దీనివల్ల ఎన్నో సానుకూల మార్పులు కనిపించాయి. ఎస్ఐడీఎం తో అవగాహన ఒప్పందం కుదుర్చుకోవడంతో, దేశీయ రక్షణ పరిశ్రమకు మద్దతు ఇవ్వడం , ద్వారా ఈ రంగంలో స్వావలంబన సాధించాలనే సంకల్పాన్ని భారత సైన్యం పునరుద్ఘాటించింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 49.49 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 3 కోట్లకు పైగా డోసుల నిల్వ
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
49,49,89,550
|
|
సరఫరాలో ఉన్నవి
|
|
8,04,220
|
|
వాడినవి
|
|
46,70,26,662
|
|
అందుబాటులో ఉన్న నిల్వ
|
|
3,00,58,190
ఇప్పటిదాకా 49.49 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 8,04,220 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 46,70,26,662 డోసులు. 3 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
ఉష్ణ మండల వ్యాధుల  నివారణకు ప్రపంచదేశాల ఐక్యత
ఎన్టిడి దినోత్సవంగా జనవరి 30
భారత్ సంఘీభావం
ప్రపంచవ్యాపిత పురావస్తు స్మారక చిహ్నాలతో పాటు కాంతులీలనున్న కుతుబ్ మినార్
ఇంతకాలం నిర్లక్ష్యానికి గురైన ఉష్ణ మండల వ్యాధుల  నివారణకు ప్రపంచ దేశాలు ఏకమయ్యాయి. ఎన్టిడి నివారణకు అన్ని దేశాలు సంయుక్తంగా కృషి చేస్తున్నాయి. ప్రపంచదేశాల ఐక్యతకు నిదర్శనంగా జనవరి 30వ తేదీన రెండవ  నివారణ వార్షికోత్సవాలను నిర్వహించనున్నారు. అట్టడుగు వర్గాలకు అంతులేని వ్యధను, ఆవేదనను ఎన్టిడి కలిగిస్తున్నాయి. దీనిని ఎదుర్కోవడానికి ప్రపంచదేశాలు కలసి ముందుకు సాగుతున్నాయి. వ్యాధుల నివారణలో సాధించిన ప్రగ్రతికి నిదర్శనంగా జనవరి 30వ తేదీన ప్రపంచంలో 50కి పైగా స్మారక చిహ్నాలను దీపాలతో అలంకరించనున్నారు. భారతదేశంలో కుతుబ్ మినార్ ఇతర దేశాలలో వున్న పురావస్తు స్మారక చిహ్నాలతో పాటు దీపాల కాంతులను వెదజల్లనున్నది.కుతుబ్ మినార్ ను యునెస్కో ప్రపంచంలో వున్న పురావస్తు చిహ్నాలలో ఒకటిగా గుర్తించింది.
ప్రపంచంలో ప్రతి ఐదుగురిలో ఒకరు ఎన్టిడికి గురవుతున్నారు. నిర్లక్ష్యానికి గురైన ఉష్ణమండల వ్యాధులలో 11 వ్యాధుల ప్రభావం భారతదేశంలో ఎక్కువగా ఉంది. ఎన్టిడి బారిన పడినవారు నీరసపడడం, అంగవైకల్యానికి గురవడం కొన్ని సందర్భాలలో ప్రాణాలను కోల్పోవడం జరుగుతూ వస్తోంది.
ప్రధాన మంత్రి కార్యాలయం
ప్రధానమంత్రి అధ్యక్షతన ‘ప్రగతి’ సమీక్ష
ప్రధానమంత్రి శ్రీ నరేంద్ర మోదీ ఇవాళ తన అధ్యక్షతన ‘ప్రగతి’ 39వ సమీక్ష సమావేశం నిర్వహించారు. ఇది చురుకైన పాలన-సకాలంలో అమలు-కేంద్ర, రాష్ట్ర ప్రభుత్వాల భాగస్వామ్యంగల ‘ఐసీటీ’ ఆధారిత బహుళ రంగాల వేదిక.
ఈ సమావేశంలో 8 ప్రాజెక్టులు, ఒక పథకానికి సంబంధించిన 9 చర్చనీయాంశాలున్నాయి. ఈ ఎనిమిది ప్రాజెక్టులలో మూడు రైల్వే మంత్రిత్వశాఖకు చెందినవి కాగా, రోడ్డు రవాణా-రహదారులు, విద్యుత్ మంత్రిత్వశాఖలకు చెందినవి రెండేసి, పెట్రోలియం-సహజవాయువుల శాఖకు చెందినది ఒకటి వంతున ఉన్నాయి. ఎనిమిది రాష్ట్రాలు.. బీహార్, రాజస్థాన్, ఆంధ్రప్రదేశ్, గుజరాత్, మహారాష్ట్ర, పశ్చిమబెంగాల్ పరిధిలోని ఈ ఎనిమిది ప్రాజెక్టుల మొత్తం వ్యయం దాదాపు రూ.20,000 కోట్లు. ఖర్చులు పెరిగే అవకాశం లేకుండా సకాలంలో వీటన్నిటినీ పూర్తిచేయాలని ప్రధానమంత్రి స్పష్టం చేశారు.
ఈ సమీక్షలో భాగంగా ‘పోషణ్ అభియాన్’పైన కూడా ప్రధానమంత్రి సమీక్షించారు. ఈ పథకాన్ని ప్రతి రాష్ట్రంలోనూ ఉద్యమం తరహాలో అమలు చేయటంపై ప్రభుత్వాలు పూర్తి శ్రద్ధ పెట్టాలని ఆయన సూచించారు. ఈ కార్యక్రమం కింద బాలల ఆరోగ్యంపై, పౌష్టికతపై స్వయం సహాయ బృందాలుసహా ఇతర స్థానిక సంస్థల భాగస్వామ్యంతో క్షేత్రస్థాయిలో అవగాహన పెంచడానికి కృషి చేయాలని కోరారు. పోష్టికాహార కార్యక్రమం ప్రజల్లోకి చేరడంతోపాటు ఆచరణలోకి రావడంలో ఈ కృషి తోడ్పడుతుందని పేర్కొన్నారు.
ఇప్పటిదాకా నిర్వహించిన 38 ‘ప్రగతి’ సమావేశాల్లో రూ.14.64 లక్షల కోట్ల విలువైన 303 ప్రాజెక్టులపై సమీక్ష పూర్తయింది.
సమాచార, ప్రసార మంత్రిత్వ శాఖ
కరోనా సహయాత యోజన కింద ప్రభుత్వం 1000 రూపాయలు ఇస్తుందంటూ వాట్సాప్లో నకిలీ వార్తలు
కరోనా సహాయత యోజన పథకం అంటూ, భారత ప్రభుత్వం ఎవరికీ రూ .1000 ఇవ్వడం లేదని ప్రెస్ ఇన్ఫర్మేషన్ బ్యూరో  ఫాక్ట్ చెక్ యూనిట్ ఈ రోజు ట్వీట్లో స్పష్టం చేసింది.
ప్రభుత్వం డబ్ల్యుసిహెచ్ఒ పేరుతో ఒక పథకం ప్రారంభించిందని పేర్కొంటూ వాట్సప్లో ఒక సందేశం విస్తృతంగా ప్రచారం చేస్తున్ఏనారు. ఈ పథకం కింద ప్రజలకు ఒక్కొక్కరికి రూ .1000 ఇస్తున్నారనీ అందులో ప్రస్తావిస్తున్నారు. ఈ సందేశంతోపాటు ప్రజలు ఆ సందేశం చివర ఇచ్చిన లంక్పై వారి వివరాలను ఇవ్వాలని కోరుతున్నారు.
అయితే ప్రెస్ ఇన్ఫర్మేషన్ బ్యూరో దీనిపై వివరణ ఇస్తూ అది మోసపూరిత లింక్ అని దీనిపై క్లిక్ చేయవద్దని ప్రజలను హెచ్చరించింది.
https://twitter.com/PIBFactCheck/status/1253954246271070208?s=20
నేపథ్యం:
సుప్పీంకోర్టు వ్యాఖ్యలను అనుసరించి, సోషల్ మీడియాలో నకిలీ వార్తల వ్యాప్తిని తనిఖీ చేయడానికి , సోషల్ మీడియాలో వైరల్ అవుతున్న పుకార్ల కు సంబంధించి వాస్తవాలను తెలియజేయడానికి పిఐబి ఒక ప్రత్యేక విభాగాన్ని ఏర్పాటు చేసింది. ‘పిఐబి ఫ్యాక్ట్ చెక్ ’ అనేది ట్విట్టర్లో ధృవీకరించబడిన హ్యాండిల్, ఇది సోషల్ మీడియా ప్లాట్ఫామ్లలో ట్రెండింగ్ సందేశాలను నిరంతరం పర్యవేక్షిస్తుంది . నకిలీ వార్తలను కనిపెట్టి అటువంటి వాటిపై సమగ్ర సమీక్ష నిర్వహిస్తుంది.
. దీనితో పాటు పిఐబి ఇండియా హ్యాండిల్ , ట్విట్టర్లో వివిధ పిఐబిప్రాంతీయ యూనిట్ హ్యాండిల్స్ ట్విట్టర్లో ఏదైనా విషయానికి సంబంధించి దాని అధికారిక , ప్రామాణికమైన సమచారాన్ని అందిస్తోంది.దీనిని #PIBFactCheck అనే హ్యాష్ట్యాగ్ను ఉపయోగించి ట్విట్టర్ కమ్యూనిటీ ప్రయోజనం కోసం పెద్ద ఎత్తున పోస్ట్ చేస్తున్నాయి.
ఎవరైనా వ్యక్తి పిఐబి ఫ్యాక్ట్చెక్ కు టెక్స్ట్, ఆడియో , వీడియోతో సహా ఏదైనా సోషల్ మీడియా సందేశాన్ని పంపి అది వాస్తవమైనదో కాదో ధృవీకరించుకోవచ్చు. వీటిని ఆన్లైన్లో https://factcheck.pib.gov.in/ లేదా వాట్సాప్ నం +918799711259 లేదా ఈమెయిల్: pibfactcheck[at]gmail[dot]com లో పంపవచ్చు. వివరాలు పిఐబి వెబ్సైట్లో కూడా ఉన్నాయి: https://pib.gov.in
రక్షణ మంత్రిత్వ శాఖ
బహుళ పక్ష సముద్ర విన్యాసాలు మలబార్లో పాలుపంచుకునేందుకు గ్వాంను చేరుకున్న భారతీయ నావికాదళ నౌకలు శివాలిక్, కద్మత్
ఆగ్నేయ ఆసియా, పసిఫిక్ మహా సముద్ర దేశాలలో కొనసాగుతున్న మోహరింపులో భాగంగా భారతీయ నావికాదళ నౌకలు శివాలిక్, కద్మత్ ఆగస్టు 21న యుఎస్ఎకు చెందిన ద్వీప ప్రాంతం గ్వామ్ ను చేరుకున్నాయి. ఈ రెండు నౌకలు వార్షిక విన్యాసమైన మలబార్ -21లో లో పాల్గొననున్నాయి. ఈ విన్యాసాలు ఆస్ట్రేలియా, ఇండియా, జపాన్, యుఎస్ఎకు చెందిన నావికాదళాల మధ్య జరుగనున్నాయి. నావికాదళ విన్యాసాలైన మలబార్ సిరీస్ 1992లో యుఎస్- భారత్ ల ద్వైపాక్షిక విన్యాసంగా ప్రారంభమై, నేడు పసిఫిక్, హిందూ మహాసముద్ర ప్రాంతాలకు చెందిన నాలుగు ప్రముఖ నావికాదళాలను కలుపుకునే స్థితికి ఎదిగాయి. ఈ విన్యాసాలలో భాగంగా, తూర్పు నావికాదళ కమాండ్కు చెందిన ఫ్లాగ్ ఆఫీసర్ కమాండింగ్ -ఇన్- ఛీఫ్, వైస్ అడ్మిరల్ ఎబి సింగ్, కమాండర్ సిటిఎఫ్ -74 అయిన్ రేర్ అడ్మిరల్ లియోనార్డ్ సి. బుచ్ డొల్లాగాతో సముద్ర తీర ప్రాంతాలలో సమన్వయంతో కూడిన కార్యకలాపాలను నిర్వహించడం, అందుకు తగిన కార్యాచరణ ప్రణాళికను రూపొందించడంపై దృష్టి పెట్టి కార్యాచరణ చర్చలను జరుపనున్నారు. ఆగస్టు 26వ తేదీన ప్రారంభం కానున్న సీ ఫేజ్ నిర్వహణ సమయంలో ఫ్లాగ్ ఆఫీసర్ కమాండింగ్ ఈస్టర్న్ ఫ్లీట్, రేర్ అడ్మిరల్ తరుణ సోబ్తి ఐఎన్ఎస్ శివాలిక్లో కి ప్రవేశించనున్నారు.
మలబార్ -21 విన్యాసాలను యుఎస్ఎన్, జెఎంఎస్డిఎఫ్, ఆర్ ఎఎన్ తో కలిసి ఆగస్టు 26-29 వరకు సముద్రంలో నిర్వహించనున్నారు. ఉమ్మడి ఆలోచన కలిగిన నావికాదళాలు తమ అంతర్ కార్యకలాపాలను పెంచుకునేందుకు, ఉత్తమ ఆచరణ నుంచి లబ్ధి పొందేందుకు, సముద్ర భద్రతా కార్యకలాపాల పద్ధతులపై ఒక సామాన్య, ఉమ్మడి అవగాహన అభివృద్ధి చేసుకునేందుకు అవకాశం ఇస్తుంది. ఈసారి మలబార్ -21 విన్యాసాలలో పాలుపచుకుంటున్న నావికాదళాల డిస్ట్రాయర్లు, ఫ్రిగేట్లు, కార్వేట్లు, సబ్ మెరైన్ లు, హెలికాప్టర్లు, లాంగ్ రేంజ్ మారిటైం పాట్రోల్ విమానాల మధ్య ఉత్తేజకరమైన విన్యాసాలు కనువిందు చేయనున్నాయి. లైవ్ వెపన్ ఫైరింగ్ డ్రిల్లులు, యాంటీ- సర్ఫేస్, యాంటీ-ఎయిర్, యాంటీ - సబ్మెరైన్ యుద్ధ కవాతులు, సంయుక్త విన్యాసాలు, వ్యూహాత్మక విన్యాసాలు సహా సంక్లిష్టమైన ఉపరితల, భూమిలోపల , వాయు కార్యకలాపాలు ఈ విన్యాసాల సందర్భంగా నిర్వహించనున్నారు. కోవిడ్ నిబంధనల నడుమ ఈ విన్యాసాలను నిర్వహించడం అన్నది సురక్షితమైన సముద్రాలకు పాలుపంచుకుంటున్న నావికాదళాలు ఎంత కట్టుబడి ఉన్నాయో పట్టి చూపుతుంది.
ఇందులో పాల్గొంటున్న భారతీయ నౌకలు శివాలిక్, కద్మత్ అన్నవి ఇటీవలే దేశీయంగా రూపొందించి, నిర్మంచిన, బహుళ పాత్రలు నిర్వహించగల గైడెడ్ మిస్సైళ్ళను ధ్వంసం చేయగల యుద్ధ నౌక, యాంటీ-సబ్మెరైన్ కార్వెట్ కూడా. ఇవి భారతీయ నావికాదళానికి చెందిన ఈస్టర్న్ నావల్ కమాండ్ పరిధిలోని ఈస్టర్న్ ఫ్లీట్ లో భాగం. ఈస్టర్న్ ఫ్లీట్ విశాఖపట్నం నుంచి పని చేస్తుంది. ఐఎన్ఎస్ శివాలిక్ను కెప్టెన్ కపిల్ మెహతా కమాండ్ చేస్తుండగా, ఐఎన్ఎస్ కద్మత్ ను కమాండర్ ఆర్ కె మహారాణా కమాండ్ చేస్తున్నారు. ఈ రెండు నౌకలు కూడా బహుముఖ ఆయుధాలు, సెన్సార్లను సమకూర్చుకుని, బహుళ పాత్ర పోషించగల హెలికాప్టర్లను మోసుకుపోగలవు. ఇవి భారతదేశ యుద్ధనౌకల నిర్మాణ సామర్ధ్యాల అభివృద్ధికి సంకేతంగా నిలుస్తాయి.
మానవ వనరుల అభివృద్ధి మంత్రిత్వ శాఖ
జైపూర్ లోని మాలవీయ నేషనల్ ఇనిస్టిట్యూట్ అఫ్ టెక్నాలజీలో చాక్షుష రీతిలో వివేకానంద లెక్చర్ థియేటర్ కాంప్లెక్స్ ప్రారంభించిన కేంద్ర విద్యా శాఖ మంత్రి
మొత్తం ఆసియా ఖండంలో అతి పెద్ద థియేటర్ కాంప్లెక్స్ లలో వివేకానంద లెక్చర్ థియేటర్ కాంప్లెక్స్ ఒకటి. దీనిలో ఒకేసారి 48 తరగతి గదుల్లో 6792 మంది విద్యార్థులకు బోధన చేయవచ్చు -- కేంద్ర విద్యా శాఖ మంత్రి
జైపూర్ లోని మాలవీయ నేషనల్ ఇనిస్టిట్యూట్ అఫ్ టెక్నాలజీ లో నిర్మించిన వివేకానంద లెక్చర్ థియేటర్ కాంప్లెక్స్ ను కేంద్ర విద్యాశాఖ మంత్రి శ్రీ రమేశ్ పోక్రియాల్ 'నిషాంక్' మంగళవారం ఆన్ లైన్ పద్ధతిలో ప్రారంభించారు. ఎంఎన్ఐటి, జైపూర్, చైర్మన్, శ్రీ ఆర్. కె.త్యాగి, ఎంఎన్ఐటి డైరెక్టర్ ప్రొఫెసర్ ఉదయ్ కుమార్ ఆర్. యారగట్టి, వివిధ శాఖల డీన్లు, ఆచార్యగణం, సిబ్బంది ప్రారంభోత్సవానికి హాజరయ్యారు.
ఈ సందర్బంగా మాట్లాడుతూ శ్రీ పోక్రియాల్ ఎంఎన్ఐటి క్యాంపస్ లో నిర్మించిన వివేకానంద లెక్చర్ థియేటర్ కాంప్లెక్స్ ఇండియాలో మాత్రమే కాక ఆసియా ఖండంలోనే అతి పెద్ద థియేటర్ కాంప్లెక్స్ లలో ఒకటని, ఏక కాలంలో 48 తరగతి గదులలో 6792 మంది విద్యార్థులకు బోధన చేయవచ్చునని అన్నారు. "దాదాపు 3 లక్షల 66 వేల చదరపు అడుగుల విస్తీర్ణం ఉన్న ఈ భవనం జైపూర్ సంప్రదాయ వాస్తుకళతో చూపరులను ఆకర్షిస్తుంది. జాలి పనితనం ఉపయోగించడం దాని ప్రత్యేకత. పరిసరాల రూపురేఖలను కూడా ఉపయోగించుకోవడం ద్వారా భవనం విశిష్టత వెల్లడవుతోంది" అని అన్నారు. సంప్రదాయ రీతిలో నిర్మించడంతో పాటు బూడిద, సిమెంటు కలిపి తయారు చేసిన బ్లాకులు, ఉష్ణోగ్రత, ధ్వని నిరోధం కోసం రెండువైపులా మెరుగుపెట్టిన గాజు కిటికీలు మొదలైన ఆధునిక నిర్మాణ సామాగ్రిని ఉపయోగించారని ఆయన వెల్లడించారు.
విద్యార్థులపై విశ్వ మహమ్మారి కోవిడ్ ప్రభావాన్ని తగ్గించడానికి ఈ- ప్లాటుఫామ్ ద్వారా దూర విద్యా బోధన మరియు ఆన్ లైన్ అధ్యయనం ప్రస్తుత ఆవశ్యకతగా మారిందని మంత్రి అన్నారు. ఈ ఆగత్యము వలన వివేకానంద లెక్చర్ థియేటర్ కాంప్లెక్స్ లోని మొత్తం 48 తరగతి గదులలో ఈ- క్లాస్ రూమ్ లలో ఉండే అన్ని సౌకర్యాలు కల్పించడం జరుగుతోందని, తద్వారా దేశవ్యాప్తంగా ఉన్న అసంఖ్యాకమైన విద్యార్థులు ఆన్ లైన్ లో కోర్సులను అధ్యయనం చేయవచ్చని మంత్రి తెలిపారు.
ఇటువంటి మౌలిక సదుపాయాలను ఏర్పాటు చేయడం వల్ల నూతన విద్యా విధానాన్ని సమర్ధవంతంగా అమలుచేయడానికి సహాయకారి కాగలదనే ఆశాభావాన్ని మంత్రి వ్యక్తం చేశారు. ఈ ప్రాజెక్టుకు రూపకల్పన చేసి నాలుగేళ్ళకన్నా కొద్దిగా ఎక్కువ సమయంలో నిర్మించడంతో సంబంధం ఉన్న మొత్తం బృందాన్ని ఆయన అభినందించారు. భవన నిర్మాణానికి దాదాపు 85 కోట్లు వ్యయమైంది.
హోం మంత్రిత్వ శాఖ
కోవిడ్–19 కు వ్యతిరేకంగా ప్రపంచంలోని చరిత్రాత్మక అతిపెద్ద టీకా కార్యక్రమాన్ని ప్రారంభించినందుకు కేంద్ర హోంమంత్రి అమిత్ షా శాస్త్రవేత్తలందరినీ అభినందించారు.
ప్రధానమంత్రి నరేంద్ర మోడీ నాయకత్వంలో భారతదేశం కరోనాపై పోరాటంలో కీలకమైన దశను దాటిందని అన్నారు.
ప్రపంచంలోని అతిపెద్ద టీకా కార్యక్రమం భారతదేశ శాస్త్రవేత్తల అపారమైన సామర్థ్యాన్ని , మన నాయకత్వ శక్తిని ప్రదర్శిస్తుందని తెలిపారు.
మోడీ నేతృత్వంలోని 'నవ భారత్' విపత్తులను అవకాశాలుగా, సవాళ్లను విజయాలుగా మార్చుకునే దేశం. ఈ 'మేడ్ ఇన్ ఇండియా' వ్యాక్సిన్ ఆత్మనిర్భర్ భారత్ సంకల్పానికి నిదర్శనం.
మానవాళికి ముప్పుగా మారిన అతిపెద్ద సంక్షోభాన్ని అంతం చేసే దిశలో విజయవంతం అయిన కొద్ది దేశాలలో భారతదేశం ఒకటని మంత్రి అన్నారు.
ఈ అద్భుత విజయానికి ప్రతి భారతీయుడు గర్వపడుతున్నాడు. ప్రపంచవ్యాప్తంగా కొత్త ఆత్మనిర్భర్ భారత్ కు ఇది నిదర్శనం.
ఈ చారిత్రాత్మక రోజున, మన కరోనా యోధులందరికీ తన హృదయపూర్వక కృతజ్ఞతలు తెలిపారు.
కోవిడ్–19 కు వ్యతిరేకంగా ప్రపంచంలోనే అతిపెద్ద టీకా డ్రైవ్ను ప్రారంభించిన చారిత్రాత్మక క్షణాన కేంద్ర హోం మంత్రి అమిత్ షా శాస్త్రవేత్తలందరినీ అభినందించారు. వరుస ట్వీట్ల ద్వారా ఆయన పలు విషయాలను తెలిపారు “ప్రధానమంత్రి నరేంద్ర మోడీ నాయకత్వంలో భారతదేశం కరోనాపై పోరాటంలో కీలకమైన దశను దాటింది. ప్రపంచంలోని అతిపెద్ద టీకా కార్యక్రమం భారతదేశ శాస్త్రవేత్తల అపారమైన సామర్థ్యాన్ని , మన నాయకత్వ శక్తిని ప్రదర్శిస్తోంది. మానవత్వానికి వ్యతిరేకంగా మారిన అతిపెద్ద సంక్షోభాన్ని అంతం చేసే దిశలో విజయవంతం అయిన కొద్ది దేశాలలో భారతదేశం ఒకటి. ఈ అద్భుత విజయానికి ప్రతి భారతీయుడు గర్విస్తున్నాడు” అని పేర్కొన్నారు. కొత్త ఆత్మనిర్భర్ భారత్ ఎదుగుదల ఇదేనని ఆయన అన్నారు. మోడీ నేతృత్వంలోని 'నవ భారత్' విపత్తులను అవకాశాలుగా, సవాళ్లను విజయాలుగా మార్చే భారతదేశం అని కేంద్ర హోంమంత్రి స్పష్టం చేశారు. ఈ చారిత్రాత్మక రోజున, కరోనా యోధులందరికీ హృదయపూర్వక కృతజ్ఞతలు తెలియజేశారు అమిత్ షా. 'మేడ్ ఇన్ ఇండియా' వ్యాక్సిన్ ఆత్మనిర్భర్ భారత్ సంకల్పానికి నిదర్శనమని అన్నారు.
మానవ వనరుల అభివృద్ధి మంత్రిత్వ శాఖ
’భారత్ పడే ఆన్లైన్’ ప్రచార కార్యక్రమానికి ప్రారంభించిన 3 రోజుల్లోనే 3700పైగా సూచనలు
భారతదేశంలో ఆన్లైన్ విద్యావిదానాన్ని మెరుగుపరచడానికి ప్రజల నుండి సూచనలు, అభిప్రాయాల కోసం 10 ఏప్రిల్ 2020న వారం మొత్తం పనిచేసే ’భారత్ పడే ఆన్లైన్’ ప్రచార కార్యక్రమాన్ని ప్రారంభించిన కేంద్ర మానవాభివృద్ధి మంత్రి శ్రీ రమేష్ పోఖ్రియాల్ ’నిషాంక్’
ప్రజలు తమ యొక్క అభిప్రాయాలు, సూచనలను #BharatPadheOnline మరియు notifying @HRDMinistry& @DrRPNishank మరియు bharatpadheonline.mhrd@gmail.com లలో 16 ఏప్రిల్ 2020 వరకు పంచుకోవచ్చు
కేంద్ర భారతదేశంలో ఆన్లైన్ విద్యావిదానాన్ని మెరుగుపరచడానికి ప్రజల నుండి సూచనలు, అభిప్రాయాల కోసం 10 ఏప్రిల్ 2020న వారం మొత్తం పనిచేసే ’భారత్ పడే ఆన్లైన్’ ప్రచార కార్యక్రమాన్ని కేంద్ర మానవాభివృద్ధి మంత్రి శ్రీ రమేష్ పోఖ్రియాల్ ’నిషాంక్’ న్యూఢిల్లీలో ప్రారంభించారు. ఈ కార్యక్రమం సామాజిక మాధ్యమాల్లో మంచి ప్రజాదరణను చూరగొన్నది, ప్రారంభించిన 3 రోజుల్లోనే 3700పైగా సలహాలు, సూచనలు ఈ కార్యక్రమానికి అందాయి. ఇ-మెయిల్ మరియు ట్విట్టర్ల ద్వారా ప్రజలు ఈ ఆన్లైన్ విద్యా విధాన ప్రయత్నాన్ని ప్రశంసిస్తూ ధన్యవాదాలు తెలుపుతున్నారు. సామాజిక మాధ్యమాల్లో ప్రాముఖ్యతను సంతరించుకుని ట్విట్టర్లో మొదటి 10 స్థానాల్లో నిలుస్తున్నది.
ఈ కార్యక్రమం ద్వారా దేశంలోని నిపుణుల సలహాలు, సూచనలను నేరుగా ఆహ్వానించి, వారి సలహాలను,సూచనలను కేంద్ర మానవాభివృద్ధి శాఖ అందుబాటులో ఉన్న ఉత్తమమైన డిజిటల్ వేదికల ద్వారా ఆన్లైన్ విద్యావిధానాన్ని ప్రోత్సహిస్తుంది. ఇందులో భాగంగా వచ్చే ఆటంకాలను ఎదుర్కోవడానికి ఈ సలహాలు, సూచనలను bharatpadheonline.mhrd[at]gmail[dot]com మెయిల్ ద్వారా, # BharatPadheOnline ట్విట్టర్ ద్వారా 16 ఏప్రిల్ 2020 వరకు పంచుకోవచ్చు. ట్విట్టర్ ఉపయోగించే సమయంలో @HRDMinistry మరియు @DrRPNishank అనే టాగ్ను తప్పనిసరిగా ఉపయోగించాలి, అందువలన మీ సలహాలు, సూచనలు మంత్రిత్వ శాఖకు చేరుతాయి.
(Visitor Counter : 130
రైల్వే మంత్రిత్వ శాఖ
జూలై'22లో భారతీయ రైల్వేలు జులై నెలవారీ సరకు లోడింగ్లో అత్యధిక రికార్డు 122.14 ఎంటీలు నమోదు చేసింది
జూలై నెలలో పెరిగిన లోడింగ్ 9.3 ఎంటీ. ఇది 2021లో సాధించిన మునుపటి ఉత్తమ జూలై గణాంకాల కంటే 8.25% వృద్ధి
దీనితో భారతీయ రైల్వేలు వరుసగా 23 నెలలపాటు అత్యుత్తమ నెలవారీ సరుకు రవాణాను నమోదు చేశాయి
భారతీయ రైల్వే  జులై'22లో 122.14 ఎంటీల అత్యధిక జూలై నెలవారీ సరుకు లోడింగ్ను నమోదు చేసింది. జూలై నెలలో పెరిగిన లోడింగ్ 9.3 ఎంటీ. అంటే 2021లో సాధించిన మునుపటి ఉత్తమ జూలై గణాంకాల కంటే ఇది 8.25% వృద్ధి. దీనితో భారతీయ రైల్వేలు 23 వరుస నెలలలో అత్యుత్తమ నెలవారీ సరుకు రవాణాను నమోదు చేశాయి.
బొగ్గు రవాణాలో ఐఆర్ 11.54 ఎంటీ పెరుగుదలను సాధించింది. ఆ తర్వాత ఇతర వస్తువులలో 1.22 ఎంటీ, సిమెంట్ & క్లింకర్ మరియు కంటైనర్లలో ఒక్కొక్కటి 0.56 ఎంటీ మరియు పిఓఎల్లో 0.47 ఎంటీలుగా ఉంది.
ఆటోమొబైల్ లోడింగ్ పెరుగుదల ఎఫ్వై 2022- 23లో ఫ్రైట్ వ్యాపారంలో మరో ముఖ్యాంశం. 2022-23 ఎఫ్వైలో జూలై వరకు 1698 రేక్లు లోడ్ చేయబడ్డాయి, గత సంవత్సరం ఇదే కాలంలో 994 రేక్లు అంటే 71% వృద్ధి నమోదయింది.
1 ఏప్రిల్'2022 నుండి జూలై 31'2022 వరకు 501.53 ఎంటీ ఉంది, ఇది 2021-22లో సాధించిన 452.13 ఎంటీ కంటే 49.40 ఎంటీ పెరుగుదల. గత సంవత్సరం ఇదే కాలంలో 10.92% వృద్ధి నమోదయింది.
సరుకు రవాణా ఎన్టీకేఎంలు  జూలై '21లో 63.3 బిలియన్ల నుండి జూలై'22 నాటికి 75 బిలియన్లకు పెరిగి 18.38% వృద్ధిని నమోదు చేసింది. మొదటి నాలుగు నెలల్లో సంచిత ఎన్టీకేఎంలు కూడా 19.46% పెరిగాయి.
విద్యుత్ మరియు బొగ్గు మంత్రిత్వ శాఖతో సన్నిహిత సమన్వయంతో పవర్ హౌస్లకు బొగ్గు సరఫరాను పెంచడానికి భారతీయ రైల్వేలు చేసిన నిరంతర ప్రయత్నాలు జూలై నెలలో సరుకు రవాణా పనితీరు యొక్క ముఖ్య లక్షణాలలో ఒకటి. గత సంవత్సరం 34.74 ఎంటీ నుండి 47.98 ఎంటీ బొగ్గును పవర్ హౌస్లకు తరలించడం ద్వారా పవర్ హౌస్లకు  బొగ్గు లోడ్ జూలైలో 13.2 ఎంటీ పెరిగింది, అంటే 38% వృద్ధి. సంవత్సరం మొదటి నాలుగు నెలల్లో గత సంవత్సరం ఇదే కాలంతో పోలిస్తే 47.95 ఎంటీ అదనపు బొగ్గును పవర్ హౌస్లకు ఐఆర్ లోడ్ చేసింది. అంటే 32% కంటే ఎక్కువ వృద్ధిని సాధించింది.
కమోడిటీ వారీగా వృద్ధి సంఖ్య ఈ క్రింది వృద్ధి రేటుతో దాదాపు అన్ని కమోడిటీ విభాగాలలో ఐఆర్ అద్భుతమైన వృద్ధిని సాధించినట్టు తెలుస్తోంది:
|
|
సరుకు
|
|
వేరియంట్

|
|
శాతం
|
|
బొగ్గు
|
|
11.54
|
|
23.45
|
|
సిమెంట్ మరియు క్లింకర్
|
|
0.56
|
|
5.10
|
|
పిఓఎల్
|
|
0.47
|
|
12.90
|
|
కంటైనర్లు
|
|
0.56
|
|
9.30
|
|
ఇతర వస్తువులు
|
|
1.22
|
|
13.25